b'\n_START_ARTICLE_\nHistoria Sicula\n_START_SECTION_\nAvtor\n_START_PARAGRAPH_\nO avtorju Bartolomeju iz Neokastra je znanih samo nekaj podatkov. Znano je, da je bil uradnik iz Messine, ki je najprej  prakticiral pravo,  in nato prevzel birokratske naloge na aragonskem dvoru Kraljevine Sicilije. V kraljevem imenu je opravil ve\xc4\x8d ob\xc4\x8dutljivih diplomatskih misij.  Na tem polo\xc5\xbeaju je bil neposredna pri\xc4\x8da niza dogodkov, o katerih pripoveduje, v nekaterih dogodkih pa je tudi sam sodeloval.\n_START_SECTION_\nPovzetek\n_START_PARAGRAPH_\nKronika odra\xc5\xbea avtorjevo \xc5\xbeeljo, da bi opisal zgodovinske dogodke, pomembne za njegovo domovino. Napisana je v prozi v latinskem jeziku. Pripoved se za\xc4\x8dne s smrtjo Friderika II. \xc5\xa0vabskega leta 1250 in kon\xc4\x8da z opisom sicilskega veleposlani\xc5\xa1tva na dvoru Jakoba II. Aragonskega v Barceloni 3. julija 1293.'